વડગામ તાલુકાના બાવલચુડી ગામના દલિત પરિવાર નો દિકરો શાળામાં અપ્ભ્યાસ કરે છે અને તે ગત રોજ શાળાએ થી પરત આવી રહ્યો હતો તે વખતે મોટર સાયકલ પર આવેલા ઈસમો એ તનુ અપહરણ કરી લઈ જઈ અલગ અલગ જગ્યાએ લઈ જઈ માર મારી જાતિ વિરુધ્ધ અપમાનિત કર્યાની ફરિયાદ છ ઈસમો વિરુધ્ધ છાપી પોલીસ મથકે નોંધાવા પામી છે ઉપરોક્ત બનાવ સંદર્ભે બાવલચુડીમાં રહેતાં દલિત પરિવાર નો દિકરો છાપી ખાતે ખાનગી શાળામાં અભ્યાસ અર્થે જાય છે તે ગત રોજ નિત્ય ક્રમ મુજબ શાળાએથી પરત આવી રહ્યો હતો તે દરમ્યાન તેને રસ્તામાં આંતરી મોટર સાયકલ પર બેસાડીને અપહરણ કરી અલગ અલગ જગ્યાએ લઈ જઈ તેને મુઢ માર મારી જાતિ વિરુધ્ધ અપમાનિત કરી જાનથી મારી નાખવાની ધમકી આપી હોવાની ફરિયાદ રાજદિપસિંહ કરણસિંહ રાજપુત, વિશાલ રાજપુત,કુલદીપ રાજપુત, પ્રદીપસિંહ રણજીતસિંહ રાજપુત, અશ્વિન રાજપુત,અને સુરેશ છગનભાઈ પ્રજાપતિ નામના ઈસમો સામે છાપી પોલીસ મથકે નોંધાવા પામી છે.